- Այս պահին քաղաքի առաջ այնքան խնդիրներ են ծառացած: Ես հակված եմ այդ խնդիրները տարանջատելու առաջնայինի եւ երկրորդականի: Այս պահին իմ առաջնային նպատակը տեսնում եմ քաղաքը բնականոն կյանք վերադարձնելը, կայունության հաստատումը, ընթացիկ բոլոր ծրագրերի ավարտումը, նոր ծրագրերի ներդնումը: Հետեւաբար թույլ տվեք ապագայի հետ կապված առավել հեռավոր պլանների մասին հայտարարություն չանել, չնայած արտահերթ ընտրությունները սարերի հետեւում չեն: Հետագան կախված է առաջիկայում կատարելիք իմ աշխատանքից, իմ հնարավորություններից ու ընկալելիությունից: Կարծում եմ, ամեն դեպքում, նաեւ կարծրատիպեր կոտրելու խնդիր ունենք, խնդիր ունենք ցույց տալու, որ տարիքը, սեռը որեւէ բան չեն որոշում, կարեւորը կամային հատկանիշներն են, ցանկությունը եւ ձգտումը: Չեմ բացառում, որ հետագայում կառաջադրվեմ որպես քաղաքապետի թեկնածու, բայց այս պահին վերջնական որոշում չկա: